เรื่องร้องเรียน (ร้องเรียน) วันที่ 2023-08-16 06:59:28 — แขวงจอมพล เขตจตุจักร กรุงเทพมหานคร
ขอร้องเรียนเรื่องการติดตั้งคอยน์ร้อนเครื่องปรับอากาศของโครงการ Groove vibes ladprao 18 เนื้อหาคือ ขณะนี้ทางโครงการได้มีการติดตั้งคอยน์ร้อน (compressor) เครื่องปรับอากาศแล้วบางส่วน ซึ่งพบว่าขัดกับที่ได้ระบุจากรายงาน EIA ที่ระบุว่า “การระบายอากาศของเครื่องปรับอากาศจะไม่ระบายออกสู่พื้นที่ชุมชนข้างเคียงแต่อย่างใด” โดยโครงการจะมีมาตรการป้องกันคือ “โครงการจะติดตั้งคอยน์ร้อนระบบปรับอากาศโดยหันข้างออกนอกระเบียง และติดตั้งแผงบังแอร์ และแผงบังระเบียง เพื่อไม่ให้ลมออกสู่ภายนอกโดยตรง” แต่ในความเป็นจริงโครงการได้ติดตั้งคอยน์หันออกจากระเบียงและการระบายความร้อนโดยตรงสู่บ้านเรือนที่อาศัยรอบโครงการ ซึ่งทางบ้านได้แจ้งไปช่องทางการร้องเรียนและผู้รับผิดชอบของโครงการ ตั้งแต่วันที่ 14 ก.ค. 2566 แต่ทางโครงการไม่มีทีท่าจะแก้ไข หนำซ้ำยังมีการติดคอยน์ร้อนในแต่ละห้องเพิ่มมากขึ้น จนเกือบแล้วเสร็จ จึงขอความอนุเคราะห์เจ้าหน้าที่ภาครัฐช่วยกำกับดูแลให้โครงการปฏิบัติตามหลัก EIA อย่างใกล้ชิด เพื่อไม่ให้ส่งผลกระทบต่อผู้คนในชุมชนที่อาศัยอยู่เดิมมาก่อน ขอบคุณค่ะ